
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL ŠVIETIMO, MOKSLO IR SPORTO MINISTRO 2008 M. GEGUŽĖS 14 D. ĮSAKYMO NR. ISAK-1387 „DĖL INSTITUCIJŲ PASKIRČIŲ KLASIFIKATORIAUS PATVIRTINIMO“ PAKEITIMO

2026 m. liepos 7 d. Nr. V-503
Vilnius

Pakeičiu Institucijų paskirčių klasifikatorių, patvirtintą Lietuvos Respublikos švietimo, mokslo ir sporto ministro 2008 m. gegužės 14 d. įsakymu Nr. ISAK-1387 „Dėl Institucijų paskirčių klasifikatoriaus patvirtinimo“:
1. Pakeičiu 62 punktą ir jį išdėstau taip:
	„62.
	31252730
	Gimnazijos tipo laisvės atėmimo vietų įstaigos nepilnamečių mokykla
	Gymnasium type school for juveniles in a detention facility
	Gimnazijos tipo laisvės atėmimo vietų įstaigos nepilnamečių mokykla, skirta dėl nepalankių aplinkos veiksnių turintiems specialiųjų ugdymosi poreikių suimtiems ar arešto arba laisvės atėmimo bausmę atliekantiems 14–16 metų paaugliams mokytis pagal pradinio, pagrindinio ugdymo ir profesinio mokymo programas ir 17–20 metų suimtiems arba laisvės atėmimo bausmę atliekantiems asmenims mokytis pagal suaugusiųjų pradinio, pagrindinio ugdymo programas, akredituotą vidurinio ugdymo ir profesinio mokymo programas (taisyklių 21.3.3.6 papunktis).“



2. Pakeičiu 63 punktą ir jį išdėstau taip:
	„63.
	31252740
	Gimnazijos tipo laisvės atėmimo vietų įstaigos suaugusiųjų mokykla
	Gymnasium-type school for adults in a detention facility
	Gimnazijos tipo laisvės atėmimo vietų įstaigos suaugusiųjų mokykla, skirta dėl nepalankių aplinkos veiksnių turintiems specialiųjų ugdymosi poreikių suimtiems arba laisvės atėmimo bausmę atliekantiems suaugusiems asmenims mokytis pagal suaugusiųjų pradinio, pagrindinio ugdymo programas, akredituotą vidurinio ugdymo programą ir profesinio mokymo programas (taisyklių 21.3.3.7 papunktis).“



3. Papildau 111 punktu:
	„111.
	31252870
	Gimnazijos tipo klasikinė gimnazija
	Gymnasium type classical gymnasium
	Klasikinė gimnazija, skirta 
7 (6)–18 metų mokiniams, turintiems išskirtinių gabumų klasikinėms kalboms (senovės graikų, lotynų), filosofijai, menui, mokytis pagal specializuoto ugdymo krypties programas (pradinio, pagrindinio ir akredituotą vidurinio ugdymo kartu su klasikiniu ugdymu programas) (taisyklių 21.3.1.7 papunktis).“




Laikinai einanti švietimo, mokslo ir sporto ministro pareigas	                     Raminta Popovienė

